text: Les vendes de Seat cauen el 21% el mes de setembre per l'impacte de la nova normativa de control d'emissions - Regió7 :: El Diari de la Catalunya Central
  acn/redacció 12.10.2018 | 00:00
  Seat ha comercialitzat aquest setembre un total de 31.600 vehicles, el 20,6% menys que al setembre de l'any passat, cosa que ha suposat trencar la bona tendència de creixement que encadenava la companyia. Només en els mesos de juliol i agost, Seat va incrementar les vendes el 40%. El vicepresident comercial de Seat, Wayne Griffiths, ha explicat que les vendes d'aquest setembre «estan condicionades per l'efecte WLTP, que va accelerar amb intensitat es lliurament de cotxes al juliol i a l'agost». El WLTP (sigles de Worldwide Harmonized Light-Duty Vehicles Test Procedures) és un nou procediment per determinar els nivells de contaminants i emissions de CO2, consum de combustible i autonomia de vehicles elèctrics.
  Tot i el descens, la marca del grup Volkswagen ha comercialitzat 415.600 unitats fins al setembre, el 17,1% més, cosa que suposa batre un nou rècord històric de la marca. Griffiths ha explicat que aquest descens de les vendes del mes de setembre ja era previst per l'impacte de la nova normativa WLTP, que va avançar les vendes de cotxes aquest estiu. En els primers nous mesos de l'any Seat acumulava rècords de vendes, i la companyia està convençuda que, tot i aquest descens del mes de setembre, la tendència es mantindrà i permetrà tancar l'any registrant un nou rècord històric de lliurament de vehicles, que fins ara el manté l'exercici del 2000.
  CaixaBank atribueix el creixement del crèdit al consum a una «normalització»
  Volkswagen ven fins al mes de setembre 8,1 milions de vehicles, el 4,2% més que en el mateix període del 2017
  La Granera de Santpedor es constitueix en cooperativa
  Quinze coses que utilitzes cada dia i no saps per a què serveixen
  Mig miler de persones envien el seu escalf als presos des de l´esplanada de Lledoners
  La teoria del sotinspector dels Bombers sobre les hectàrees que es podrien cremar en un incendi segons el dia